கோவிந்தன் பற்ற வைத்த தீ பல அரசியல் விளைவுகளுக்கு வித்திட்டது. கோவிந்த சம்பவம் குறித்து அரசாங்க சபையில் நடந்த கடும் வாக்கு வாதத்தைத் தொடர்ந்து முழு டீ.எஸ்.சேனநாயக்க அமைச்சரவையும் 27.02.1940 அன்று ராஜினாமா செய்தது முக்கிய வரலாற்று நிகழ்வாகும். 27ஆம் திகதியிலிருந்து மார்ச் 14 வரை அமைச்சர்கள் எவரும் இன்றியே அரசாங்க சபை நடாத்தப்பட்டது. கோவிந்தன் தனது உயிரைத் தியாகம் செய்ததைத் தொடர்ந்து தொழிலாளர்களின் சம்பளம் 40 சதமாக இருந்ததை 16 சதத்தால் அதிகரிக்கப்பட்டது. இந்த சம்பவத்தின் பின் தோட்டங்களில் தொழிற்சங்கங்களுக்கு பெரிய அங்கீகாரமும் வரவேற்பும் கிடைத்தது. கோவிந்தன் சம்பவத்தின் பின்னர் சுயாட்சிக் கோரிக்கை வலுப்பெற்றது. அதன் விளைவாக சோல்பரி ஆணைக்குழுவுக்கு சுயாட்சிக்கான நிர்ப்பந்தங்கள் ஏற்பட்டது. இலங்கையின் வர்க்கப் போராட்டத்தில் உயிர் நீத்த முதலாவது தியாகியாக வரலாற்றில் கோவிந்தன் பதியப்பட்டுள்ளார். இன்றும் சிங்கள அரசியல் சக்திகள் மத்தியில் தவிர்க்க இயலாத நாயகனாக அறியப்பட்டுள்ளார்.